โตโยต้า ยาริส

โตโยต้า ยาริส  เป็นรถยนต์นั่งขนาดเล็กมาก ที่โตโยต้าจำหน่ายมาตั้งแต่ พ.ศ. 2542 เพื่อทดแทนรถรุ่นโตโยต้า สตาร์เล็ต และโตโยต้า เทอร์เซล โดยก่อนหน้านี้ในประเทศไทย สตาร์เล็ตเป็นรถรุ่นแรก ๆ ที่มีขนาดเล็กและมีโครงตัวถังแบบแฮตช์แบ็กที่เข้ามาขายในประเทศไทย ซึ่งก็มีกระแสตอบรับมาบ้างในเรื่องของความประหยัดน้ำมันและความกะทัดรัดขับง่ายแต่ก็ไม่ประสบความสำเร็จนัก เนื่องจากคนไทยในช่วงนั้นไม่ไว้วางใจในความปลอดภัยของรถรุ่นสตาร์เล็ตเพราะเกรงว่าผู้โดยสารที่นั่งหลังจะได้รับอันตรายได้ง่ายหากถูกชนท้าย จนเลิกผลิตไปในที่สุด
ใน พ.ศ. 2563 โตโยต้าได้เปิดตัวจีอาร์ ยาริส ซึ่งเป็นรุ่นสมรรถนะสูงของยาริส รหัส XP210 ภายใต้แบรนด์กาซู เรซซิ่ง
ชื่อว่า "ยาริส" แปลงมาจากคำว่า "คาริส" (คาริทีส) จากภาษากรีกซึ่งมีความหมายคือพระเจ้าแห่งความมีเสน่ห์และความสวยงาม ตั้งแต่เปิดตัวครั้งแรกจนถึงเดือนมีนาคม พ.ศ. 2563 ยาริสได้ถูกขายไปแล้วกว่า 8.71 ล้านคันทั่วโลก
รุ่นที่หนึ่ง (XP10; พ.ศ. 2542).
โตโยต้า ยาริสรุ่นที่หนึ่งทำตลาดระหว่าง พ.ศ. 2542–2548 โดยทำตลาดทั้งรุ่นแฮทช์แบ็ก รุ่นคูเป้และเก๋ง แต่โฉมนี้ไม่มีการตลาดในประเทศไทย
รุ่นที่สอง (XP90; พ.ศ. 2548).
โตโยต้า ยาริส รุ่นที่สองทำตลาดระหว่าง พ.ศ. 2548–2556 โดยทำตลาดทั้งรุ่นแฮตช์แบ็ก รุ่นคูเป้และเก๋ง แต่รุ่นแฮทช์แบ็กในตลาดเอเชีย ยกเลิกทำตลาดไปเมื่อปลาย พ.ศ. 2556
รุ่นที่สาม (XP130, พ.ศ. 2554; XP150, พ.ศ. 2556).
ยาริสรุ่นที่สามได้ทำการตลาดทั่วโลกตั้งแต่ พ.ศ. 2554 โดยตอนแรกมีเพียงเฉพาะตัวถังแฮตช์แบ็ก ส่วนรุ่นเก๋งได้ตามมาในภายหลังเมื่อ พ.ศ. 2556 แต่ไม่ได้จำหน่ายตัวถังนี้ทุกประเทศ สาเหตุที่แยกออกจากเวอร์ชั่นตลาดโลกเพราะว่า คนเอเซียไม่ชอบรถเล็กเลยทำ เวอร์ชั่นแยกเพื่อตลาดเอเซียหรือตะวันออกกลางสำหรับคนที่อยากได้ห้องโดยสารนั่งสบายไม่อึดอัดเหมือนรุ่นตลาดโลกนั่นเอง
สหรัฐและแคนาดา.
เปิดตัวเมื่อท้าย พ.ศ. 2554 ด้วยรุ่นปี 2012 โดยในสหรัฐมีเพียงยาริสแฮตช์แบ็กรหัส XP130 เท่านั้นที่จำหน่าย ส่วนรหัส XP150 ไม่ได้ถูกนำมาจำหน่าย ส่วนในประเทศแคนาดายกเลิกจำหน่ายยาริสรุ่นเก๋งเนื่องมาจากยอดขายของยาริสรุ่นเก๋งรหัส XP90 ที่น้อยมาก
โตโยต้า ยาริส รหัส XP130 ทั้งหมดที่ผลิตเพื่อตลาดสหรัฐและแคนาดาทั้งหมดนั้น มาจากโรงงานผลิตรถยนต์โตโยต้าในประเทศฝรั่งเศส ตั้งแต่เดือนพฤษภาคม พ.ศ. 2557
โตโยต้าได้ขายยาริสรุ่นปี 2018 ไปจนถึงเดือนมกราคม พ.ศ. 2562 และเลิกทำตลาด โตโยต้า ยาริสแฮตช์แบ็กรหัส XP130 รุ่นปี 2019 จึงไม่ได้ถูกเปิดตัวในสหรัฐ ในประเทศแคนาดาขายยาริสพื้นฐานมาสด้า2รุ่นปี 2019 ต่อไปจนถึง พ.ศ. 2563
ลาตินอเมริกา แคริบเบียนและประเทศเม็กซิโก.
โตโยต้า วีออส รหัส XP150 ได้เปิดตัวในลาตินอเมริกาและแคริบเบียนเมื่อ พ.ศ. 2556 ในชื่อยาริส ซีดาน ในต้นปี พ.ศ. 2562 ยาริส เอทีฟ จากตลาดไทยได้มาแทนที่รหัส XP150 ในแถบนี้ภายใต้ชื่อยาริส ซีดาน และถูกขายไปพร้อม ๆ กับยาริสรุ่นที่แพงกว่าที่มีพื้นฐานมาจากมาสด้า2 จนถึง พ.ศ. 2563
รุ่นที่สี่ (XP210; พ.ศ. 2563, AC100; พ.ศ. 2565).
โตโยต้า ยาริส รุ่นที่สี่ มีจำหน่ายเฉพาะตัวถังแฮทช์แบ็ก เปิดตัวเมื่อวันที่ 16 ตุลาคม พ.ศ. 2562 ในประเทศญี่ปุ่นและเมืองอัมสเตอร์ดัม ประเทศเนเธอร์แลนด์ โดยตัวรถสร้างบนพื้นฐาน GA-B การพัฒนานำโดยยะสุโนริ ซูเอซาวะ หัวหน้าวิศวกรและทากาชิ ยูเอะฮาระ หัวหน้าวิศวกรไฮบริด ยาริสรุ่นที่สี่เริ่มวางจำหน่ายในญี่ปุ่นเมื่อวันที่ 10 กุมภาพันธ์ พ.ศ. 2563 ในขณะที่รุ่นเบนซินขับเคลื่อนสี่ล้อวางจำหน่ายเมื่อเดือนเมษายน พ.ศ. 2563
อีกหนึ่งรุ่นคือรุ่นสมรรถนะสูงที่เรียกว่า จีอาร์ ยาริส เปิดตัวครั้งแรกที่งานโตเกียว ออโต้ ซาลอนประจำปี พ.ศ. 2563 และเริ่มสายการผลิตเมื่อเดือนกันยายนปีเดียวกัน
ในสหรัฐและประเทศแคนาดาจะไม่มีการทำตลาดยาริสรุ่นที่สี่ แต่ชื่อยาริสถูกนำไปในมาสด้า2 และยกเลิกการตลาดต่อมาใน พ.ศ. 2563
ในประเทศไทย Toyota GR Yaris 2021 ใหม่ ประกาศราคาจำหน่ายอย่างเป็นทางการในไทยอยู่ที่ 2,690,000 บาท พร้อมเปิดรับจองให้กับผู้ที่สนใจ นำเข้ามาจำหน่ายทั้งคัน (CBU) จากประเทศญี่ปุ่น ในประเทศไทยมียอดจองสะสมกว่า 500 คัน แต่โควต้ามีเพียง 70 คันเท่านั้นในไทย
ในยุโรปจะมีการทำตลาดยาริสรุ่นที่สี่ แถมชื่อยาริสถูกนำไปใน มาสด้า2 ไฮบริด เปิดตัวเป็นครั้งแรกวันที่ 6 ธันวาคม พ.ศ. 2564
ในประเทศไทย มีการเปิดตัวรถ Subcompact sedan รุ่นใหม่ล่าสุดมาแทน โตโยต้า วีออส เป็นครั้งแรกของโลกกับ ALL NEW TOYOTA YARIS ATIV ออกแบบใหม่ทั้งหมด เครื่องยนต์ 1.2 ลิตร เปิดตัวเป็นครั้งแรกวันที่ 9 สิงหาคม พ.ศ. 2565 โดยตัวรถสร้างบนพื้นฐาน DNGA-B
Yaris Cross.
ในที่สุด โตโยต้า เผยตัวจริงอย่างเป็นทางการกับครอสโอเวอร์น้องเล็กสุดที่จะมาเสริมทัพในตระกูล Yaris ให้มีความหลากหลายมากขึ้น และเสริมกลุ่มลูกค้าที่อยากได้ Toyota C-HR แต่ราคาเอื้อมไม่ถึง กับการเผยตัวจริง All New Toyota Yaris Cross
All New Toyota Yaris Cross นำพื้นฐานของ Toyota Yaris มาพัฒนายกสูงตัวรถเป็นแนวลุย ตอบโจทย์สาวกด้วย แพลตฟอร์มใหม่ TNGA-B (Toyota New Global Architecture, B-Segment) platform พร้อมมิติตัวรถที่มากกว่า Yaris รุ่นปกติตั้งแต่ความยาว 4,180 มม. ความกว้าง 1,715มม. ความสูง 1,590 มม. แต่ฐานล้อเท่ากัน 2,560 มม. ขุมพลังยกชุดมาจากเวอร์ชั่นปกติเช่นกันตั้งแต่เครื่องยนต์เบนซิน Dynamic Force ขนาด 1.5 ลิตร รหัส M15A-FKS 120 แรงม้าที่ 6,600 รอบ/นาที แรงบิด 145 นิวตันเมตรที่ 4,800-5,200 รอบ/นาทีจับคู่กับเกียร์ธรรมดา 6 สปีด และเกียร์อัตโนมัติ Direct Shift-CVT และอีกทางเลือกเครื่องยนต์เบนซิน Dynamic Force Hybrid M15A-FXE 1.5 ลิตร 91 แรงม้าที่ 5,500 รอบ/นาที แรงบิด 120 นิวตันเมตรที่ 3,800-4,800 รอบ/นาที จับคู่กับมอเตอร์ไฟฟ้า Toyota Hybrid System II (THS II) คู่หน้าแบบ 1NM 80 แรงม้า แรงบิด 141 นิวตันเมตร และ 1MM 5.3 แรงม้า แรงบิด 52 นิวตันเมตร ให้กำลังรวมถึง 116 แรงม้า ปล่อย CO2 น้อยกว่า 120 และ 135 กรัม/กิโลเมตร จับคู่กับเกียร์อัตโนมัติ E-CVT เลือกได้ทั้งรุ่นขับหน้าและ AWD
ช่วงปลายปี 2022 สื่อข่าวรถยนต์ WapCar.my ได้เผยข่าวลือบางส่วนสำหรับ Toyota Yaris Cross ใหม่ที่จะเปิดตัวในอินโดนีเซีย ภายในปีหน้า มันคือสเปคเอเชียตะวันออกเฉียงใต้ และ พัฒนาบนสถาปัตยกรรม DNGA (Daihatsu New Global Architecture) และก็ได้เปิดตัวในประเทศอินโดนีเซียจริงๆ เมื่อวันที่ 13 มิถุนายน 2023 ที่ผ่านมา วันที่ 15 พฤษภาคม 2566 Toyota Astra Motor (Indonesia) ได้มีการเผยโฉมอย่าง Toyota Yaris Cross เวอร์ชั่นสำหรับตลาด ASEAN ซึ่งพัฒนาโดย Daihatsu ภายใต้รหัส D03B โดยรถรุ่นใหม่นี้ใช้พื้นฐาน DNGA ร่วมกับ Toyota Yaris Ativ และ Veloz รวมไปถึง Toyota Raize ที่ขนาดเล็กกว่าและไม่มีจำหน่ายในประเทศไทย
ล่าสุด แหล่งข่าวจากผู้แทนจำหน่ายหลายรายระบุว่า Toyota Motor (Thailand) เตรียมเปิดตัว Toyota Yaris Cross อย่างเป็นทางการในประเทศไทย วันที่ 5 ตุลาคม นี้ มีให้เลือกเฉพาะขุมพลัง HEV เบนซิน 1.5 ลิตร Hybrid ที่ปรับจูนมาเน้นความประหยัดน้ำมันเชื้อเพลิงเป็นหลัก เท่านั้น! ไม่มีขุมพลังเบนซิน 1.5 ลิตร ธรรมดา ให้เลือกแต่อย่างใด
ดีไซน์ของ All New Toyota Yaris Cross ก็เป็นไปตามความคาดหมาย โดยแตกต่างกับ Yaris Cross เวอร์ชั่นตลาดโลกอย่างสิ้นเชิง และได้รับแรงบันดาลใจจากทั้ง Toyota Highlander,RAV4 และ Corolla Cross โดยย่อสเกลของตัวรถมาให้อยู่ในขนาด Sub-Compact ในส่วนของภายในนั้น ก็มีความแตกต่างกับรถพื้นฐาน DNGA รุ่นอื่น แต่ยังคงโดดเด่นด้วยหน้าจอ Infotainment กลาง TFT LCD ขนาด 10.1 นิ้ว และยังมาพร้อมกับมาตรวัดดิจิตอลขนาด 7 นิ้ว น่าสังเกตว่าที่บริเวณคอนโซลกลาง ไม่มีเบรกมือแบบคันโยกดั้งเดิม จึงคาดการณ์ได้ว่า Yaris Cross จะใช้เบรกมือไฟฟ้าเช่นเดียวกับ Veloz